વિવેકસાગર સ્વામીએ કહ્યું, 'બાપા! બધા ખૂબ સારું ભણે, શાસ્ત્રીજી મહારાજે સ્થાપેલા અક્ષરપુરુષોત્તમ સિદ્ધાંતની સારી રીતે પુષ્ટિ કરે એવા વિદ્વાન થાય તેવા શુભ આશીર્વાદ આપો.' સ્વામીશ્રીએ દરેકને અંતરના આશીર્વાદથી લાભાન્વિત કર્યા. દરેકને ભેટ્યા. ચિર યાદગીરી માટે સાથે ફોટો પડાવી દિવ્ય સ્મૃતિ આપી. સ્વામીશ્રીના અમીમય આશીર્વાદથી અમે કૃતકૃત્ય થઈ ગયા. આજે પણ એ કરુણામૂર્તિની દિવ્ય છબિ માનસપટલને ઝકૃત કરી રહેલી છે કે, 'તારી કરુણાનો કોઈ પાર નથી.'